Oktobermaand se Gelukkige Trekking - Solidariteit WêreldSolidariteit Wêreld
Oktobermaand se Gelukkige Trekking
Daar is vandeesmaand twee boeke om te wen in die gelukkige trekking. Jy kan vir albei of slegs een boek inskryf.
Boek Een: 'n Liedjie vir Anine – deur Elsa Winckler
Zander Breedt is 'n sanger van Afrikaanse popliedjies. Roem het 'n wrang smaak, hy bid, maar hy voel asof hy teen 'n muur bid. Hy lees sy Bybel, maar die antwoorde waarna hy soek, kry hy nie. En sy nuwe aangetroude familielid, Anine, maak dinge nie makliker nie. Dis duidelik sy het nie veel ooghare vir sangers nie, maar toe is sy die een wat die regte vrae begin vra wat weer die majeurnote in sy binneste los maak.
Anine Vos is 'n joernalis en vandat haar broer Evan met Anya Breedt getroud is, is die Breedts skielik deel van haar lewe. Haar en Zander se paaie kruis meer dikwels na Lizet en Stephan se troue. Anine word bewus van Zander se frustrasie en sy vrae, maar sy kan nie eers oor haar eie hartseer kom nie. Dan vra haar redakteur haar om 'n in-diepte artikel oor Zander te skryf. Maar Anine kan nie eers praat met die man sonder om haar woorde te verloor nie, wat nog te sê 'n onderhoud met hom voer! Maar sy het vergeet wanneer sy nie kan nie, kan die Here.
Boek Twee: Die mooiste Afrikaanse Christelike gedigte – saamgestel deur Cas Vos
Hierdie is 'n versamelbundel van die gewildste Christelike gedigte in Afrikaans. Hierdie bundel word saamgestel deur Cas Vos. Die bundel bevat nie slegs gedigte uit die kanon nie, maar ook nuwe verse wat spesiaal vir die verskyning daarvan geskryf is. Die digters sluit in: Boerneef, D.J. Opperman, Elisabeth Eybers, Ingrid Jonker, Antjie Krog, Lina Spies, I.L de Villiers Sheila Cussons, T.T Cloete, Ronelda Kamfer en Daniel Hugo. Dit is 'n toeganklike bundel, perfek vir aanhaling by menige geleenthede.
Hoe werk die gelukkige trekking?
Beide boeke, wat jy in die gelukkige trekking kan wen, gaan tot 26 Oktober elke week in die Soldeer geplaas word. Inskrywings sluit op Vrydag, 27 Oktober 2017 om 10:00 vir die trekking om plaas te vind. Die wenner sal op 2 November in die Soldeer aangekondig word.
Om in aanmerking te kom vir die spesiale prys, stuur 'n e-pos met jou naam, van, kontaknommer en die boek/e wat jy graag sal wil wen aan lizem@solidariteit.co.za.
Ons sal jou skakel indien jy die gelukkige wenner is.
Afrikaanssprekendes gaan tot meer as 7 miljoen styg
Afrikaanssprekendes se getalle gaan teen 2031 tot net meer as 7 miljoen styg. Dit is bykans 270 000 meer as in die 2011-sensus. Die getalle van sowel bruin as wit Afrikaanssprekendes gaan in die volgende paar jaar toeneem en in albei groepe is daar 'n skerp styging in die getal ... Lees meer
Noordwes bied 'n voorsmaak van nasionale gesondheid
Die vakbond Solidariteit het vandag gesê dat die Noordwes-provinsie se gesondheidsorgstelsel, wat al hoe meer aan die verval is, duidelik aantoon dat die staat nie oor die vermoë beskik om gesondheidsorg te bedryf nie; iets wat hy nou op 'n nasionale grondslag wil uitrol. Dit volg ná verskeie mediaberigte wat ... Lees meer
Solidariteit bereik gunstige loonaanbod met staalreus
Die vakbond Solidariteit het vandag aangekondig dat hy daarin kon slaag om gelyke grond met die staalreus, ArcelorMittal Suid-Afrika (AMSA), te bereik en die partye het 'n loonooreenkoms onderteken waarby alle partye baat. Dit volg nadat die vakbond op 13 Julie sy dispuut met AMSA na die Bedingingsraad vir die Metaal- ... Lees meer